**CQI : การพัฒนาระบบการบริจาคโลหิตทดแทน**

**เจ้าของผลงาน** : ห้องปฏิบัติการโรงพยาบาลห้วยผึ้ง

**ผู้รับผิดชอบ** : นางสาวธิดาพร สุโนภักดิ์

นายศิริชัย เข็มพล

นางมณีวรรณ์ เนตรคุณ

นางเจษฏา บุญประครอง

**ปัญหา** : เนื่องจากปัจจุบันมีผู้ป่วยที่ต้องการใช้โลหิตในจำนวนมากขึ้น ทำให้บางครั้งการโทรติดต่อประสานจองโลหิตจาก ทางห้องปฏิบัติการ รพร.กุฉินารายณ์ไม่ได้ เนื่องโดยส่วนใหญ่จะเบิกโลหิตจากภาคบริการโลหิตซึ่งบางครั้งโลหิตขาดแคลนเบิกได้จำนวนน้อย ทำให้ไม่เพียงพอต่อความต้องการใช้ และ โลหิตบางส่วนได้จากการรับบริจาคเอง ทั้งเจ้าหน้าที่ในโรงพยาบาล และผู้บริจาคทั่วไป

ดังนั้นทางห้องปฏิบัติการทั้ง 2 รพ. จึงมีความตระหนักที่จะต้องจัดหาโลหิตมาให้เพียงพอต่อความต้องการใช้ จึงขอให้มีการบริจาคโลหิตทดแทน โดยในการ refer ผู้ป่วยไปรับโลหิตทุกครั้งจะให้นำญาติไปบริจาคทดแทนด้วย กรุ๊ปใดก็ได้ แต่ก่อนจะไปบริจาคนั้นให้ตรวจตรวจคัดกรองกรุ๊ปเลือด และความเข้มข้นของเลือดในผู้บริจาคก่อนที่จะ refer ไป เพื่อไม่ให้เป็นการเสียเวลา หาก refer ไปแล้ว ความเข้มข้นเลือด(HCT< 37%) ไม่ผ่านเกณฑ์ก็จะบริจาคไม่ได้ ทำให้เสียเวลาและผู้บริจาคโลหิตบางรายอาจไม่สะดวกที่จะบริจาคโลหิตใหม่ได้

**จุดประสงค์** : ลดการเสียเวลาแก่ผู้ที่มาบริจาคโลหิต กรณี refer ไปแล้ว ความเข้มข้นของเลือดไม่ผ่านเกณฑ์

**การทบทวน** : ปรับเปลี่ยนกระบวนการรับบริจาคโลหิตทดแทน โดย

1. ให้ญาติผู้ป่วยที่จะบริจาคโลหิตทดแทนมาติดต่อที่ห้องปฏิบัติการ เพื่อรับการตรวจคัดกรองกรุ๊ปเลือด และตรวจความเข้มข้นของเลือดก่อนว่าสามารถบริจาคได้หรือไม่

2. หากผลคัดกรองเบื้องต้นผ่าน ทางห้องทางห้องปฏิบัติการจะส่งผลการตรวจให้กับพยาบาลที่ refer ในเคสนั้นทันที

3. เตรียมตัวเพื่อไปบริจาคโลหิตพร้อมกับผู้ป่วยที่ refer ไปรับโลหิต

**ตัวชี้วัด** : ผู้บริจาคโลหิตทดแทนได้ทำการบริจาคโลหิตครบถ้วนสมบูรณ์และปลอดภัย

**ระยะเวลาดำเนินการ:** ม.ค. 61 – ปัจจุบัน

|  |  |  |  |  |
| --- | --- | --- | --- | --- |
| เดือน | ผู้ป่วย | | ญาติบริจาคโลหิตทดแทน | |
| ได้รับโลหิต | ไม่ได้รับโลหิต | ผ่านเกณฑ์การบริจาค | ไม่ผ่านเกณฑ์การบริจาค |
| มกราคม | 3 | 3 | - | - |
| กุมภาพันธ์ | 3 | 1 | 2 | 1 |
| มีนาคม | 3 | 1 | 1 | 2 |
| เมษายน | 3 | 1 | 2 | - |
| พฤษภาคม | - | 2 | - | - |
| **รวม** | **12** | **8** | **5** | **3** |

**แนวทางการแก้ไข** : กรณี รพร.กุฉินารายณ์ไม่มีโลหิตให้บริการ ทางรพ.ห้วยผึ้งจะ refer ผู้ป่วยไปรพ.กาฬสินธุ์แทน

**บทเรียนที่ได้รับและแนวทางการพัฒนา** : ในกรณีที่ผู้บริจาคมีความเข้มข้นของเลือดต่ำ ไม่ผ่านเกณฑ์การบริจาค ทางห้องปฏิบัติการจะได้หาผู้บริจาครายใหม่แทน ก่อนที่จะ refer ไปพร้อมกับผู้ป่วย และจากการเก็บข้อมูลพบว่า หลังปรับระบบแล้ว เมื่อไปถึง รพร.กุฉินารายณ์ ผู้ป่วยได้รับโลหิต ญาติผู้ป่วยก็ได้บริจาคโลหิต จึงทำให้ รพร.กุฉินารายณ์สามารถจัดหาโลหิตมาให้เพียงพอต่อความต้องการใช้ และหากบุคลากรเรามีเพียงพออาจได้จัดสรรบุคลากรไปช่วยออกหน่วยรับบริจาคโลหิตร่วมกับ รพร.กุฉินารายณ์